Preke & lesings
Jy is hier: Tuiste Kursus materiaal afr
Die mandjie is leeg
HOE LEER EK MY KIND OM TRAUMA EN KRISISSE TE HANTEER? - INDEX
Die aktivering van emosionele intelligensie
Bundels en CD's oor berading
saamgestel deur Prof Wentzel Coetzer
Al die bundels se pryse is R160 met uitsondering van die volgende lys van titels wat elk R180 kos:
Pastorale perspektiewe rakende eetversteurings
Pastorale begeleiding van die emosioneel verwonde jongmens - Deel 1
Pastorale begeleiding van die emosioneel verwonde jongmens - Deel 2
Traumabande (trauma bonding)
Pastorale perspektiewe rakende die impak van boelie op kinders en jongmense
Pastorale riglyne rondom depressie
Uitgebrande beraders (medelye-moegheid en sekondêre trauma)
Uitbranding en medelye-moegheid in die bediening
Noue wisselwerking tussen die geestelike, emosionele en fisiese dimensies
Belangrike vraelyste, meetinstrumente en bylaes - Deel 1
Belangrike vraelyste, meetinstrumente en bylaes - Deel 2
Dissosiasie, fragmentasie en die inner child
Verkragting, molestering en bloedskande
Belangrike riglyne vir die beradingsproses
Genesing van emosionele pyn - Deel 2
Stres en uitbranding
Die tien fase genesingsmodel soos toegepas binne die Meier Klinieke
Grense - Deel 1
Emosionele paraatheid en kommunikasie vaardighede
Pa-wonde en Pa-honger
Hoe om kinders te help om trauma te hanteer - die vestiging van emosionele intelligensie
Indien u enige van die bundels wil bestel dan kan u die bedrag oorbetaal in die volgende rekening:
Capitec spaar rek no: 1487438425
Takkode: 470010 – Potchefstroom
Naam van rek: Prof WC Coetzer
Vervolgens word 'n lys gegee van die titels van die beskikbare bundels - daar word ook aangedui by watter van die kursusse daar reeds CD en DVD opnames beskikbaar is.
Na hierdie lys met titels volg dan 'n kort uiteensetting van die inhoud van elke bundel asook die pryse van die beskikbare CD's en DVD's - die pryse wat hier aangedui word is vir die betrokke stel CD's of DVD's. By die beskrywing van elke bundel kan u op 'inhoudsopgawe' klik en dan insae verkry in die volledige inhoud van elke bundel - dit gee dan ook aan u 'n goeie idee van die inhoud van die betrokke kursus.
Trauma berading - 4x CD's
Een-dag kursus beskikbaar in stel van 4 CD’s @ R140 plus posgeld
Trauma berading - 8x CD's
Uitgebreide naweek kursus beskikbaar in stel van 8x CD’s @ R280 plus posgeld
Hierdie bundels bevat die lesings van 'n kursus oor traumaberading wat jaarliks aangebied word. Sterk klem word geplaas op emosionele en innerlike genesing as deel van die uiteindelike terapie. `n Terapeutiese gebedsmodel word uiteindelik geformuleer waarvolgens getraumatiseerde slagoffers pastoraal begelei kan word.
Die onderafdelings is die volgende:
Verskillende fases van `n traumatiese ervaring
Post traumatiese stresversteuring
Die rol van snellers (triggers)
Dissosiasie, inner child en fragmentasie
Liggaamlike probleme agv onverwerkte trauma
Om weer sin te vind
Voorbereiding op toekomstige trauma
1. Trauma berading (Inhoudsopgawe)
Eetversteurings - 4x CD's
Hierdie bundel bevat die lesings van `n kursus rondom eetversteurings (anorexia, bulimie, vetsug, kompulsiewe eetgewoontes, ens). Daar word besondere klem gelê op onverwerkte emosionele pyn en trauma uit die verlede as aanleidende faktore in talle gevalle. `n Pastorale beradingsmodel word aan die hand gedoen waarvolgens persone begelei kan word.
2. Eetversteurings (Inhoudsopgawe)
Uitbranding en medelye-moegheid in die bediening - 4x CD's
In hierdie bundel word gefokus op die aanleidende oorsake tot uitbranding asook medelye-moegheid (compassion fatigue) in die bediening. Die problematiek wat behandel en aangespreek word, is van toepassing op geestelike werkers oor die algemeen. Praktiese riglyne word voorgestel en verskillende vraelyste word as bylae aangeheg waarvolgens evaluerings gedoen kan word.
3. Uitbranding en medelye-moegheid in die bediening (Inhoudsopgawe)
Uitgebrande beraders (medelye-moegheid en sekondêre trauma) - 4x CD's
Die fokus is hier veral op beraders en persone in die mensgerigte beroepe wat voortdurend besig is om te gee, en in die proses intens betrokke raak by die pyn en seer van andere. Die gevolg is dikwels dat die berader/terapeut self `getraumatiseer', emosioneel gedreineer word en soms ‘n punt van totale moedeloosheid en uitsigloosheid bereik. Praktiese riglyne word voorgestel en verskillendeevaluerings vraelyste word ingesluit.
4. Uitgebrande beraders (medelye-moegheid en sekondêre trauma) (Inhoudsopgawe)
Dissosiasie (Stel van 4 CD's)
‘n Stel van drie CD’s beskikbaar @ R140 plus posgeld
In gevalle van erge trauma (veral gedurende die kinderjare) kan `n slagoffer se persoonlikheid fragmenteer of dissosieer tot so `n mate dat `n sub-persoonlikheid in die proses gevorm word (soms ook hierna verwys as die inner child of alter). Hierdie bundel skets die agtergrond en aanleidende omstandighede tot sodanige fragmentering, en bied dan ook pastorale riglyne vir die begeleiding van so `n gefragmenteerde persoon tot uiteindelike integrasie. Groot klem word geplaas op die rol van gebed.
5. Dissosiasie, fragmentasie en die inner child (Inhoudsopgawe)
Hierdie bundel bevat `n aantal praktiese riglyne met betrekking tot die proses van pastorale berading oor die algemeen.
Basiese beginsels betreffende terapie en pastorale begeleiding
Oorgang en persoonlike groei
Kognitiewe herstrukturering – vestiging van nuwe denkpatrone
Vreugde, plesier, humor en `n geestelike commitment
Vestiging van eiewaarde
Die vraag na die sin van pyn en lyding
Toerusting vir die pyn en seer van more
6. Belangrike riglyne vir die beradingsproses
Rou, depressie, angs, woede en lewensvreugde
Hierdie bundel bied pastorale riglyne vir die begeleiding van persone wat worstel met bovermelde situasies en emosies.
Die tradisionele benadering met betrekking tot rou
Theresa Rando se drie fases van rou en hartseer
Weerstand teen die rouproses na traumatiese verliese
Basiese pastorale riglyne om depressie teë te werk
Die hantering van woede en angs
Riglyne betreffende die vestiging van lewensvreugde
Kenmerke van geestelik en emosioneel gesonde persone
7. Rou, depressie, angs, woede en lewensvreugde (Inhoudsopgawe)
‘n Stel van nege CD’s beskikbaar @ R300 plus posgeld
Hierdie bundel bevat die inhoud van `n kursus rondom huweliksverryking.
Van die belangrikste temas wat hanteer word, is die volgende:
Fisiese bagasie uit die verlede
Emosionele bagasie uit die verlede - 1
Emosionele bagasie uit die verlede - 2
Die emosionele bankrekening
Die huwelik as 'n verbond
Kommunikasie - 1
Kommunikasie – 2
As ons twee weer kon trou
8. Die huwelik (Inhoudsopgawe)
Vergifnis - (4x CD's)
In hierdie bundel word daar in diepte gelet op ‘n verskeidenheid van faktore wat ‘n positiewe of negatiewe rol speel met betrekking tot die proses van vergifnis. Aan die hand van talle praktiese voorbeelde word aandag gegee aan die vernietigende effek van bitterheid en onvergewensgesindheid – ook betreffende die impak daarvan op die betrokke persoon se liggaam. Daar word vervolgens gefokus op die verskillende stappe van die rouproses wat soms eers nodig is voordat daar vergewe kan word - daarna word nege stappe van die vergifnisproses aan die orde gestel.
9. Vergifnis (Inhoudsopgawe)
Motivering in die bediening
In hierdie bundel word die aandag gefokus op verskillende faktore wat kan bydra tot die afplatting van motivering en passie in die bediening. Eerstens word aandag geskenk aan sekere fisiese faktore soos byvoorbeeld die belangrike rol van brein amines (soos oa serotonien vlakke), skildklier en testosteroon/estrogeen wat gebalanseerd en reg moet funksioneer ten einde fisies in staat te wees om jou roeping te kan uitleef. Tweedens word daar gelet op ‘n aantal geestelike aspekte wat ook in plek moet wees ten einde gemotiveerd en gefokus te kan bly. Laastens word eksegese gedoen van ‘n aantal Skrifgedeeltes wat verband hou met volharding, aanmoediging en ‘n positiewe lewensingesteldheid.
10. Motivering in die bediening (Inhoudsopgawe)
Die uitdeel van seën
Die uitdeel van seën - Uitgebreide naweek kursus
Uitgebreide naweek kursus beskikbaar in stel van 7 CD’s @ R250 plus posgeld
Die uitdeel van seën - Een-dag kursus
Die uitdeel van seën - 'n Stel van ses DVD's
‘n Stel van ses DVD’s beskikbaar @ R300 plus posgeld
Die inhoud van hierdie bundel handel oor wyses waarop mense seën aan mekaar kan uitdeel. Met die uitsondering van die laaste hoofstuk is die res gebaseer op die boek van Gary Smalley en John Trent, The Gift of the Blessing. Hierdie boek is die populêre verwerking van ‘n doktorale verhandeling in Ou Testament. Dit handel eintlik oor ‘n aangrypende tema wat elke Christen gelowige direk raak. Talle mense het die seën misgeloop wat hulle oorspronklik toegekom het – sommige van hulle is op ‘n lewenslange soektog na hierdie seën en allerlei afwykende gedrag is soms die uitvloeisel van so ‘n hartseer situasie. In hierdie bundel word vervolgens gefokus op diebesondere wyse waarop seën in die Bybelse tye oorgedra is. Talle praktiese riglyne word uitgespel waarvolgens hierdie beginsels steeds vandag net so toegepas kan word met dieselfde kragtige resultate binne huwelike, gesinsverhoudings en talle ander interpersoonlike relasies.
11. Die uitdeel van seën (Inhoudsopgawe)
Genesing van emosionele seer en pyn - vol I
Hierdie is 'n bundel wat lesings bevat wat in die verlede by verskeie mannekampe en vrouekampe aangebied is. Die deurlopende tema fokus op die genesing van emosionele pyn.
Temas van die onderskeie lesings is die volgende:
Algemene areas waar mense emosioneel verwond raak
Die rol van vrees - hier word onder andere gefokus op abnormale vrese as uitvloeisel van traumatiese ervarings
Die krag van die leuen
Ongesonde emosionele bande as gevolg van emosioneel oorweldigende ervarings in die verlede
Emosionele pyn rondom seksualiteit
Die belangrikheid van vergifnis
Hoe hoor ek God se stem?
Praktiese riglyne met betrekking tot die handhawing van my genesing op die pad vorentoe
12. Genesing van emosionele seer en pyn - vol I (Inhoudsopgawe)
Ontlonting en nasorg
‘n Stel van vyf CD’s beskikbaar @ R175 plus posgeld
In hierdie bundel word besonder klem gelê op die prosesse van defusing (ontlonting) en debriefing (de-aktivering). Dit gaan gevolglik oor praktiese riglyne met betrekking tot die optrede van die berader op die trauma toneel of kort daarna. Daar word ook gelet op die voorbeeld van ontlonting van bankpersoneel na ‘n bankroof asook op die proses van nasorg en toerusting met die oog op die toekoms.
Die temas van die onderskeie lesings is die volgende:
Die ontlonting van bankpersoneel na ‘n bankroof.
Evaluering en assessering.
Hantering van ‘n groot ramp of terreur gebeure
Nasorg en toerusting vir die toekoms.
Die waarom vraag.
13. Ontlonting en nasorg (Inhoudsopgawe)
‘n Stel van vier CD’s beskikbaar @ R140 plus posgeld
Die inhoud van hierdie handleiding is grootliks gebaseer op die inhoud van die boek, How to beat burnout, deur Frank Minirth, Don Hawkins, Paul Meier en Richard Flournoy. In hierdie bundel word gekyk na die identiteit van die slagoffers van uitbranding asook die tipiese waarskuwingstekens. Die noueverband tussen uitbranding en bitterheid word bespreek. Daar word verder gelet op die werkoholis asook die obsessiewe-kompulsiewe persoonlikhede wat baie kwesbaar is vir uitbranding. Die fisiese, emosionele en geestelike herstelproses word vervolgens aan die orde gestel. Daar word telkens ook verwys na toepaslike Bybelse riglyne en voorbeelde.
14. Stres en uitbranding (Inhoudsopgawe)
Emosionele genesing en Pinkster
Emosionele genesing en Pinkster - (7x CD's)
Hierdie bundel bevat basies sewe temas wat agtereenvolgens behandel is tydens ‘n Pinksterreeks. Dit gaan om verskillende fasette van emosionele genesing en daar word veral aangetoon hoedat onverwerkte emosionele pyn heel dikwels die blokkasie is tot geestelike groei en geestelike diensbaarheid asook die funksionering van die gawes van die Heilige Gees.
Dit tronkdeur is reeds oopgesluit
Die oorlog is verby - die oorwinning is behaal
Die proses van vergifnis
Die stappe van vergifnis
Mense wat die skat gevind het
15. Emosionele genesing en Pinkster (Inhoudsopgawe)
Tien fases van die genesingsproses - soos toegepas in die Meier Klinieke
‘n Stel van vyf CD’s beskikbaar @ R170 plus posgeld
In hierdie bundel word 'n genesingsmodel aan die orde gestel wat bestaan uit tien fases waardeur persone begelei kan word tot emosionele en geestelike genesing. Hierdie is ‘n model wat met vrug toegepas kan word op byvoorbeeld die begeleiding van persone met ‘n probleem van mede-afhanklikheid, huweliksprobleme, probleme rondom enige vorm van verslawing (byvoorbeeld substans misbruik, eetversteurings, seksuele verslawing, ens.) asook die hantering van onverwerkte emosionele pyn uit die verlede. Hierdie bundel is basies ‘n verwerking van die boek, Love is a choice, deur die Christen psigiaters, Robert Hemfelt, Frank Minirth en Paul Meier.
16. Tien fases van die genesingsproses - soos toegepas in die Meier Klinieke (Inhoudsopgawe)
Die noue wisselwerking tussen die geestelike, emosionele en fisiese dimensies
Die noue wisselwerking tussen die geestelike
Die fokus in hierdie bundel is veral gerig op die noue verband tussen liggaam, gees en emosies en die implikasies hiervan met betrekking tot pastorale berading.
Die bundel bevat vyf hoofstukke wat kortliks soos volg daar uitsien:
Pastorale implikasies van die liggaam/denke verbintenis ‘n Bespreking van die geweldige sterk invloed wedersyds tussen liggaam en denke
Die rol van breinbeserings met betrekking tot pastorale berading. Hier gaan dit om die baanbrekerswerk van dr Daniel Amen op die gebied van breinskandering en die implikasies wat dit het vir pastorale berading.
Pastorale implikasies betreffende die noue wisselwerking tussen liggaam, gees en emosies. Hierdie hoofstuk is basies ‘n samevatting van die belangrikste aspekte wat behandel word in die uiters belangrike boek, Blue Genes, deur dr Paul Meier et al.
Liggaamlike probleme as moontlike uitvloeisels van onverwerkte trauma. Hierdie is ‘n weergawe van ‘n artikel wat ekself en ds Hennie Kotze geskryf het, (wat in kort ‘n samevatting is van sy M-verhandeling) wat gegaan het oor die verband tussen onverwerkte trauma en sekere liggaamlike probleme.
Die impak van intergeneratiewe trauma. Die inhoud van hierdie hoofstuk is gebaseer op ‘n gepubliseerde artikel van my wat handel oor die geweldigeimpak van een generasie se onverwerkte trauma op ‘n volgende generasie – in besonder ook wat betrefliggaamlike probleme.
17. Die noue wisselwerking tussen die geestelike, emosionele en fisiese dimensies (Inhoudsopgawe)
Die inhoud van hierdie bundel is gebaseer op die boek,Happiness is a choice, deur Frank Minirth en Paul Meier. Sedert dit in die laat sewentiger jare gepubliseer is, was dit ‘n topverkoper. In die nuutste uitgawe wat in 2007 gepubliseer is, is die jongste wetenskaplike navorsing rondom hierdie tema bygewerk. Telkens word die lyne egter deurgetrek na Bybelse perspektiewe.
Die temas van die onderskeie hoofstukke is die volgende:
Wie is diegene wat depressief raak?
Wat is die simptome van epressie?
Depressie en selfmoord
Die rouproses en depressie
Hoe diep lê die wortels van depressie?
Hoof bronne van emosionele pyn
Tien stres faktore wat depressie kan bevorder
Persoonlikheidsdinamika wat aanleiding kan gee tot depressie
Depressie beskou vanuit verskillende hoeke
Die hantering van woede
Die hantering van angs
Wanneer is medikasie en hospitalisasie voordelig?
Basiese riglyne vir lewensvreugde
Lewensin op die langtermyn
18. Depressie (Inhoudsopgawe)
Geestelike en emosionele gesondheid van die Christelike werker
Die inhoud van hierdie bundel is gebaseer op die boek, What they didn’t teach you in seminary, deur Paul Meier et al. Dit bied ’n aantal praktiese riglyne vir die Christelike werker en sy/haar gesin rondom rondom ’n aantal aktuele kwessies wat almal raak wat in voltydse bediening betrokke raak.
Temas wat aan die orde kom, is oa die volgende:
Die realiteit van voltydse bediening
Elf harde feite betreffende die bediening
Eksterne en interne stres
Die impak van die bediening op die huweliks- verhouding
Die impak van die bediening op gesinsverhoudinge
Wie sal omsien na die leraar?
Riglyne vir gesondheid en heelheid
Evaluering van ‘n gebalanseerde lewensstyl
Die verhouding tussen uitbranding en balans
19. Geestelike en emosionele gesondheid van die Christelike werker (Inhoudsopgawe)
treurberading, sterwensbegeleiding en die rouproses
In hierdie kursus word veral gefokus op die volgende aspekte:
Tipiese roufases asook treurtake
Manifestasies van gekompliseerde smart
Psigiese ervarings van die sterwende
Die gesprek met die sterwende
Die pastorale begeleiding van die terminale pasiënt
Die sterf proses
Persoonlike belewenisse rondom die dood asook die rouproses
20. Treurberading, sterwensbegeleiding en die rouproses (Inhoudsopgawe)
Grense – waar om die lyn te trek in interpersoonlike verhoudinge - Vol 1
Grense - waar om die lyn te trek in interpersoonlike verhoudinge - Vol 1
Hierdie is die eerste gedeelte van ‘n kursus wat uit twee dele bestaan en wat gebaseer is op die boek, Boundaries, deur Henry Cloud en Johan Townsend.
Van die belangrikste aspekte wat in hierdie eerste deel aan die orde kom, is die volgende:
'n Lewe sonder grense
Wat is grense?
Probleme rondom grense
Hoe word grense ontwikkel en gevestig?
Sewe wette betreffende grense
Algemene mites betreffende grense
Grense en jou familie
Grense en jou vriende
21. Grense – waar om die lyn te trek in interpersoonlike verhoudinge - Vol 1 (Inhoudsopgawe)
Grense – waar om die lyn te trek in interpersoonlike verhoudinge - Vol 2
Grense - waar om die lyn te trek in interpersoonlike verhoudinge - Vol 2
Hierdie is die tweede gedeelte van ‘n kursus wat uit twee dele bestaan en wat gebaseer is op die boek, Boundaries, deur Henry Cloud en John Townsend.
Van die belangrikste aspekte wat in hierdie tweede deel aan die orde kom, is die volgende:
Grense en jou huweliksmaat
Grense en jou kinders
Grense en jou werk
Grense en jouself
Grense en God
Weerstand teen grense
Vordering betreffende die daarstelling van grense
22. Grense – waar om die lyn te trek in interpersoonlike verhoudinge - Vol 2 (Inhoudsopgawe)
Verwerping - Stel van vyf CD's
‘n Stel van vyf CD’s beskikbaar @ R180 plus posgeld
Verwerping - Stel van vier DVD's
‘n Stel van vier DVD’s beskikbaar @ R200 plus posgeld
In hierdie kursus word vanuit verskillende hoeke gekyk na die basiese proses wat gewoonlik die emosionele belewenis van verwerping voorafgaan.
Die hoofstukke sien kortliks soos volg daar uit:
Dit het nog nooit gevoel asof iemand my ooit lief gehad het nie - Fred Littauer
Die hoof bronne van toksiese skaamte (shame) en verwerping - John Bradshaw
Hoof oorsake van emosionele verwonding en verwerping – Gregory Jantz
Die prestasie slagyster – David Seamands
23. Verwerping (Inhoudsopgawe)
In hierdie kursus word aandag geskenk aan genoemde drie aspekte en pastorale riglyne vir die begeleiding van persone wat hierdeur geraak is, word aan die orde gestel.
Belangrike temas in hierdie verband is die volgende:
Die fase tussen konsepsie en geboorte
Emosionele bande en kinders gebore na die krisis
Die invloed van aborsie op mans – deel 1
Die invloed van aborsie op mans – deel 2
Die emosionele effek van aborsie
Die belangrikheid van self-vergifnis
Om voorwaarts te beweeg
24. Aborsie, miskraam en stilgeboorte (Inhoudsopgawe)
Inleiding, definisies en statistieke
Verskillende fases van misbruik
Eerlikheid en vergifnis
Simptome wat sou kon dui op interfering met seksualiteit
Konfrontering van die oortreder
Hantering van die trauma asook die geestelike begeleiding van slagoffers
25. Verkragting, molestering en bloedskande (Inhoudsopgawe)
Aspekte waarop gefokus word in hierdie kursus is onder andere die volgende:
Wat is seksuele verslawing?
Die distorsie rondom manlike seksualiteit
Vyf fases van begeleiding van verslaafdes
Die invloed van pornografie op seksualiteit binne die huwelik
Verslawing aan internetseks
Die invloed van internet pornografie op Christen vroue
Behandeling vir seksuele verslawing
26. Seksuele verslawing (Inhoudsopgawe)
Hierdie bundel is basies die samevatting van ‘n kursus wat saamgestel is vir hospitaal personeel wat hulself bevind in ‘n voortdurende interaksie met pasiënte by wie daar trauma en krisisse is. Dit lei tot ‘n dreinering van emosionele en psigiese bronne, medelye-moegheid asook uitbranding. Hierdie proses is uiteraard ook aan die orde in talle ander mensgerigte beroepe.
Die aspekte wat in hierdie kursus behandel is, is die volgende:
Grense en selfhandhawende gedrag
Die belangrikheid van te luister
Medelye-moegheid en sekondêre traumatiese stres
Nasorg en toerusting vir die toekoms
Lewensvervulling vanuit die betrokkenheid by andere se genesingsproses
27. Emosionele paraatheid en kommunikasie vaardighede (Inhoudsopgawe)
In hierdie bundel word daar gefokus op die oënskynlike paradoks van godsdiens wat enersyds binne sekere kontekste ‘n helende en bevrydende rol kan vervul, veral wanneer dit op gebalanseerde en gesonde wyse beoefen word en waar die motief daaragter suiwer en opreg is; en andersyds die gevaarkant van godsdiens - met ‘gevaar’ word in hierdie konteks dan bedoel dat daar dieperliggende onverwerkte emosionele pyn aanwesig mag wees wat uiteindelik as dryfveer kan dien tot ontvlugting in oordrewe godsdienstige aktiwiteite. Die werklike pyn word nooit hanteer nie en deur middel van die stiptelike onderhouding van ’n magdom geestelike wette en reëls word daar eintlik net meer pleisters en verbande op ’n septiese wond geplaas. Die finale resultaat van so ’n proses kan dan godsdienstige verslawing impliseer waar mense uiterlik gelukkig voorkom, maar innerlik met ’n magdom van seer en pyn worstel. Praktiese riglyne vir die pastorale begeleiding van sulke verwonde persone tot ware heling word dan ook aan die orde gestel.
28. Toksiese godsdiens (Inhoudsopgawe)
Vaderhart van God - Jack Frost se verhaal
‘n Stel van sewe CD’s beskikbaar waarin Jack self sy verhaal vertel@ R250 plus posgeld
Die inhoud van hierdie bundel is gebaseer op twee boeke van Jack Frost tw. From slavery to sonship en Experiencing Father's embrace. Toe Jack Frost in 2007 oorlede is, was hy aan die hoof van 'n internasionale bediening met versoening tussen ouers en kinders as primêre oogmerk. Nadat Jack in 'n disfunksionele huis opgegroei het, het hy op 'n laat stadium in sy lewe radikaal tot bekering gekom en het hy totale oorwinning verkry oor drank, dwelms en pornografie. Na sy bekering was daar egter nog 'n groot stuk emosionele pyn wat verband gehou het met die omstandighede waarbinne hy opgegroei het, en hierdie kursus behels basies 'n beskrywing van die proses van emosionele genesing asook versoening met sy ouers 'n hele aantal jare na sy bekering. Deur Jack se verhaal heen word belangrike beradings beginsels telkens aan die orde gestel - veral betreffende die tema van 'toksiese godsdiens' waar iemand deur middel vanoordrewe godsdienstige praktyke probeer kompenseer vir 'n innerlike emosionele vakuum.
Die hoofstukke in hierdie bundel sien kortliks soos volg daar uit:
Jack se verhaal
Die ingesteldheid van 'n weeskind
Op wie se missie is jy?
Geen kindskap, geen erfenis
Weeskind of kind van die Vader?
Om jou roete terug te vind huistoe
Wie se seun of dogter is jy?
29. Vaderhart van God - Jack Frost se verhaal (Inhoudsopgawe)
Hoogtepunte uit die Nashville konferensie van die American Association of Christian Counselors – Sept 2009
Hoogtepunte uit die Nashville konferensie
In hierdie kursus word daar opsommenderwys gefokus op belangrike aspekte vir die pastoraat vanuit ‘n aantal lesings wat gelewer is tydens dieInternasionale konferensie van die AACC gedurende Sept 09 in Nashville, VSA.
Dit sluit in die volgende
Dr Karl Benzio (Christen psigiater): Addictions: sin or disease? Holistic model to understand and cure addictions.
Dr Scott Floyd: Trauma and spirituality: how trauma impacts spiritual functioning and spiritual interventions for trauma survivors.
Dr Josh Straub: Attachment based theory: the antidote to trauma.
Dr Paul Meier (Christen psigiater): Correctable genetic factors in your clients that can affect their recovery.
Christopher & Rahnelle Adsit & Paul Rodgers: Healing the deep wounds of combat trauma/PTSD.
30. Hoogtepunte uit die Nashville konferensie van die American Association of Christian Counselors – Sept 2009 (Inhoudsopgawe)
GENERASIE BAGASIE (INTERGENERATIEWE TRAUMA)
Die problematiek rondom intergeneratiewe trauma hou verband met die feit dat ouers dikwels deur intense trauma gaan sonder die nodige hulp en begeleiding daarna - die kinders en kleinkinders wat dan binne so ‘n familie opgroei, word uiteindelik op talle wyses geraak deur die impak van hierdie onverwerkte trauma. In so ‘n familie kan dit dan uiteindelik gaan om ‘n magdom van verborge of “geheime” trauma wat nie geverbaliseer is nie, en wat op een of ander wyse aangegee word na die volgende geslag, vanaf ouer na kind, of vanaf grootouer na kind, na kleinkind
Aspekte wat aan die orde kom, is die volgende:
Inleiding en definiëring
Die oordrag van generasie bagasie
Dinamika van die gesin
Murray Bowen se bydrae
Ongesonde emosionele bande
Moontlike invloede op die fetus
Riglyne vir ‘n nagmaals-geleentheid
‘n Voorgestelde pastorale model
31. Generasie bagasie (Inhoudsopgawe)
Self-mutilerende gedrag (self-sny)
Hierdie is ‘n epidemie wat besig is om toe te neem onder jongmense. Vir talle word dit die wyse waarop hulle ontvlug van emosionele pyn aangesien dit tydelike verligting bied. As gevolg van die afskeiding van pynstillende chemiese bestanddele in die brein lei dit egter tot verslawing. In hierdie kursus kyk ons na die pastorale begeleiding van diegene wat hier vasgeval het.
Aspekte waaraan aandag gegee word, is die volgende:
Die belangrikheid van ‘n holistiese benadering
Aktualiteit en statistieke
Definiëring en terminologie
Redes waarom jongmense self-mutilering toepas
Tekens wat sou kon dui op ’n probleem
Die belangrike rol van emosies
Dinamika van die proses
Praktiese riglyne en behandelingsprogram
Wees voorbereid op terugvalle
32. Self-mutilerende gedrag (self-sny) (Inhoudsopgawe)
Die pastoraat en breinfunksies
Hierdie kursus is gebaseer op die boek, Change your brain, change your life, deur dr. Daniel Amen, ’n psigiater wat spesialiseer in breinskandering. Persoonlik het hy reeds meer as 40,000 pasiënte geëvalueer die afgelope aantal jare en hy word beskou as een van die persone wat tans op die voorpunt is van navorsing op die terrein van psigo-neurologie. Hy beskryf die brein dan ook as sy ‘sendingveld’. Waar emosionele en gedragsprobleme in die verlede grootliks toegeskryf is aan psigologiese probleme, toon sy navorsing dat dit in talle gevalle eerder verband hou met die fisiologie van die brein, en kan die fisiologie by ‘n groot persentasie van hierdie gevalle verander word deur die nodige behandeling. Hy toon ook aan hoedat selfs geringe traumatiese brein beserings mense se lewens totaal negatief kan verander. Dr. Amen werk ten nouste saam met pastorale beraders soos onder andere dr Mark Laaser, wat ‘n outoriteit is met betrekking tot die terrein van seksuele verslawing. Dr. Laaser sê dat hulle met behulp van breinskandering ‘n duideliker diagnose kan maak en meer gefokusde medikasie kan toedien ten opsigte van enige vorm van verslawing en dat dit in talle gevalle gelei het tot deurbrake vir sommige pasiënte met wie hy vantevore moeilik gevorder het. In die kursus kyk ons na ’n groot aantal praktiese gevalle wat suksesvol deur dr. Amen behandel is – gevalle waar daar vantevore met behulp van berading asook ’n verskeidenheid van andere benaderings geen deurbraak was nie.
33. Die pastoraat en breinfunksies (Inhoudsopgawe)
Genesing van emosionele seer en pyn – vol II
Genesing van emosionele seer en pyn - vol II
‘n Stel van ses CD’s beskikbaar @ R210 plus posgeld
In hierdie bundel word verder gefokus op verskillende areas van emosionele pyn. Talle praktiese voorbeelde word gemeld van persone wat vir jare vasgevang was in situasies van emosionele gebondenheid en dan uiteindelik vryheid ervaar het in Christus Jesus.
Die hooftemas is die volgende:
AFD A: AANVULLENDE INTERAKSIE TUSSEN PSIGOLOGIE EN PASTORAAT
Mede-afhanklikheid en ons siening van God
Die ‘ware ons’ en hoedat ons onsself vind
Ons genepoel kan ons ‘n versteurde visie van God gee
Ons beskouing van god beïnvloed ons lewensin en lewensvreugde
Narsisme kan ons visie van God verdraai
Psigologie en pastoraat kan mekaar aanvul
AFD B: GENESING VAN EMOSIONELE PYN
Die tronkdeur is reeds oopgesluit
Die oorlog is verby – die oorwinning is behaal
Emosionele en geestelike groei
34. Genesing van emosionele seer en pyn – vol II (Inhoudsopgawe)
Hantering van verlies
Hierdie bundel grootliks gebaseer op die boek, Helping those in grief, deur Norman Wright. Verder word daar ook gebruik gemaak van stof wat aangebied is tydens die Internasionale Konferensie van die AACC in Nashville in 2009 in ’n lesing deur Jennifer Cisney en Kevin Ellers, twee trauma terapeute, in ’n treffende gesamentlike lesing met die titel, Lost grievers: helping hurting people through unrecognized losses.
Aspekte wat in hierdie bundel aan die orde gaan kom is onder andere die volgende:
Verliese waaroor daar nie gerou is nie
Die verlies van ’n droom
Verlies na ’n beroerte aanval
Die verlies van identiteit (byvoorbeeld na ’n beroerte-aanval)
Die verlies van ’n troeteldier
Verliese na ’n egskeiding
Verliese na die dood van ’n eks-huweliksmaat
Verliese gekoppel aan die leë-nes-sindroom
Die afwesigheid van ’n ritueel of ’n seremonie
Die belangrike onderskeid tussen instrumentele en intuïtiewe treurendes – help persone om hul rou-patrone te ontdek
Die belangrikheid van dubbelsinnige/tweevoudige verlies (ambiguous loss)
Pastorale riglyne ten einde diegene te begelei wat worstel met onverwerkte verliese
35. Hantering van verlies (Inhoudsopgawe)
Pastorale begeleiding van die emosioneel verwonde jongmens
‘n Stel van agt CD’s beskikbaar @ R280 plus posgeld
Talle volwassenes loop rond met maskers in ’n poging om die dam van pyn te verberg wat net onder die oppervlakte van hul gemoedere versteek lê. Hierdie pyn hou so dikwels verband met gebeure wat reeds voorgeboortelik of andersins op ’n baie vroeë stadium in hul lewens plaasgevind het. Omdat dit nooit hanteer is nie, het dit uiteindelik soos ’n septiese wond geword waarop mettertyd die een pleister na die ander geplak is. Die negatiewe gevolge het egter gaandeweg, hetsy op fisiese, emosionele of geestelike terrein bly akkumuleer. Vanuit ’n Pastorale hoek gesien, is daar egter antwoorde en oplossings en dit is dan ook die fokus van hierdie bundel. Eerstens word die probleem vanuit verskillende hoeke beskou en gedefinieer, en vervolgens word daar dan gelet op praktiese riglyne wat kan lei tot heling, restourasie en vryheid.
Die inhoud van hierdie bundel dek die volgende hoof areas:
Hfst 1: Inleiding
Hfst 2: Integrasie van verskillende benaderings
Hfst 3: Wat is emosionele verwonding/misbruik?
Hfst 4: Pyn begin reeds ver in die verlede
Hfst 5: Probleem areas en oorsake
Hfst 6: Die impak van trauma op die brein
Hfst 7: Die gevolge van emosionele verwonding
Hfst 8: Areas waar onverwerkte pyn manifesteer
Hfst 9: ’n Voorgestelde pastorale model
Bylaag A: Simptome van die emosioneel verwonde persoon
Bylaag B: Moontlike aanduidings van verwerping
Bylaag C: Agtergrond inventaris
Bylaag D: My identiteit in Christus
36. Pastorale begeleiding van die emosioneel verwonde jongmens (Inhoudsopgawe)
DIE EMOSIONEEL VERWONDE JONGMENS – DEEL 2 (Die verslawende faktor)
In hierdie bundel word eerstens besonder gefokus op die kwessie van verslawing onder jongmense as ‘n wyse van ontvlugting vanaf onverwerkte emosionele pyn. Dit lei uiteraard tot verdere emosionele verwonding. ‘n Beskrywing word gegee van aanleidende faktore asook praktiese en pastorale riglyne rondom die hantering van die verslawing. Verder word gelet op ‘n verskeidenheid van terapeute en beraders se benaderings tot emosionele verwonding onder jongmense. Vanuit die onderskeie benaderings word ten slotte ‘n aantal spesifieke faktore geïdentifiseer wat bevorderlik is vir effektiewe begeleiding van die emosioneel verwonde jongmens.
Jan Frank se tien-fase genesingsmodel
Jan Frank is ’n gelisensieerde huwelik, gesin en kinder berader in die VSA. Sy is die stigter van die organisasie, Free to Care Ministries, waar sy reeds vir ongeveer 30 jaar besig is met opleiding en toerusting van professionele persone, leraars en leke beraders met die oog op ondersteuningsgroepe vir slagoffers van seksuele misbruik. Hierdie bundel is gebaseer op die inhoud van haar boek, Door of hope. As iemand wat persoonlik geraak is deur bloedskande gee sy in hierdie boek ’n uiteensetting van ’n tien-fase genesingsmodel wat van toepassing is op emosionele verwonding en trauma oor die algemeen. Sy en haar man, Don, het ook die boek, When victims marry, geskryf en hulle tree by seminare en konferensies oor die VSA op.
Die tien-fase genesingsmodel wat sy voorstel, behels kortliks die volgende:
Genesing van emosionele wonde
Stap 1: Konfronteer die probleem
Stap 2: Herroep die insident
Stap 3: Ervaar die gevoelens
Stap 4: Identifiseer en vestig verantwoordelikheid
Stap 5: Identifiseer gedragsprobleme en simptome
Stap 6: Hou andere dop en onderrig jouself
Stap 7: Konfronteer die aggressor
Stap 8: Gee erkenning aan vergifnis
Stap 9: Herbou selfbeeld en verhoudings
Stap 10: Reik uit en betoon empatie met andere
Bylaag A: Waarskuwing seine wat sou kon dui op molestering
37. Jan Frank se tien-fase genesingsmodel (Inhoudsopgawe)
Pastorale begeleiding van getraumatiseerde kinders
Binne God se volmaakte plan het Hy die gesin en dan ook die uitgebreide familie daargestel as ‘n veilige hawe waarbinne hierdie kind veronderstel is om alles te ontvang ten einde uiteindelik te kan ontwikkel tot ‘n jong volwasse persoon wat toegerus is vir die uitdagings van die wêreld daar buite. Soos wat egter aangetoon word in hierdie boek, het hierdie Goddelike plan in talle kinders se lewens nie altyd gerealiseer nie as gevolg van ‘n verskeidenheid van redes. Talle van hierdie kinders is gevolglik reeds op ‘n vroeë stadium in hul lewens moedeloos; talle het al probeer handdoek ingooi; talle het reeds op ‘n vroeë ouderdom by wyse van ontvlugting vanaf oorweldigende innerlike pyn betrokke geraak by verskillende wyses van verslawing. Die oorweldigende getalle dui maar net op een massiewe noodkreet wat omhoog gaan vanuit die harte van duisende jonger kinders en ook tieners. Indien daar individueel geluister sou kon word na elkeen se verhaal in detail, dan sou daar heel waarskynlik ‘n massa onverwerkte pyn en seer en verwerping wees. Die aktualiteit van hierdie tema beklemtoon gevolglik die noodsaaklikheid van toerusting en kennis ten einde in staat te kan wees om kinders wat reeds op ‘n vroeë ouderdom getraumatiseer is, sinvol te kan begelei na heling en vryheid.
38. Pastorale begeleiding van getraumatiseerde kinders (Inhoudsopgawe)
Hartseer, verlies en die rouproses by kinders
Tot en met die sestiger jare was daar ‘n sterk denkstroom wat die standpunt gehuldig het dat jong kinders nie werklik in staat is om emosies van rou te ervaar nie. Latere navorsing het egter al meer die teendeel begin bewys en ‘n algemene uitspraak wat sedertdien deur talle gehuldig word, is: “Anyone old enough to love, is old enough to mourn.”
Teen hierdie agtergrond word daar in hierdie kursus onder andere op aspekte soos die volgende gefokus:
Die invloed van belangrike oorgangsgebeure en verliese soos verhuising, egskeiding en die dood.
Risiko faktore ten opsigte van aanpassing na verliese.
Patologiese, gekompliseerde of traumatiese rou by kinders.
Kort termyn energie ontladings gedrag.
Die dood van ‘n troeteldier of ‘n grootouer.
Praktiese riglyne betreffende die rouproses.
Praktiese riglyne ten opsigte van geloofsaspekte.
39. Hartseer, verlies en die rouproses by kinders (Inhoudsopgawe)
Oral waar ons rondom ons kyk (en ook in onsself) sien ons ‘Pa-wonde’ en ‘Pa-honger’. Pyn vanuit die verlede met betrekking tot ons verhoudings tot ons vaders is dikwels die oorsaak dat talle Christene worstel met ‘n verdraaide Godsbeeld en dit gevolglik baie moeilik vind om God die Vader intiem en naby te ervaar. Om ‘n gesonde beeld van Hom te kan ervaar, sal ons dus eers ontslae moet raak van al die gebroke ‘vader-filters’ wat meeste van ons met ons saamgedra het die volwasse lewe in.
In hierdie kursus fokus ons op hierdie tema, onder andere vanuit die volgende perspektiewe:
Die deurslaggewende rol van die Pa
Geestelike en emosionele vaderskap
Die belangrikheid van insig ten opsigte van jou Pa se eie verhaal (jou Pa is ‘in jou’)
Emosionele vrylating uit ‘tronke’
Om jou vaderverhouding te herbou
Die Pa wat jy altyd graag wou gehad het
40. Pa-wonde en Pa-honger (Inhoudsopgawe)
Hierdie kursus handel oor die pyn van seuns / mans en dogters / vroue wat opgegroei het in huise waar die Moeder geworstel het met onverwerkte emosionele pyn en/of trauma vanuit haar kinderjare wat nooit hanteer is nie. Hierdie emosionele bagasie het sy met haar saamgedra in haar huwelik in en dit uiteindelik geprojekteer op haar kinders. Daar word enersyds gelet op die tipiese simptome van hierdie Moeder Wond, en andersyds op ‘n aantal riglyne ter genesing van diegene wat direk geraak is. Die belangrikste aspekte wat hanteer word tydens hierdie aanbieding is die volgende:
Wat is die Moeder-wond?
Identifisering van die Moeder-wond
Die intens narsistiese Moeder
Die Moeder wat oormatig verstrengel is (enmeshed)
Oormatige kontrole en beheer (control freak)
Genesing van die Moeder-wond
Erkenning te gee aan pynlike gevoelens
Hantering van woede en hartseer
41. Die Moeder-wond (Inhoudsopgawe)
‘n Stel van vier CDs is beskikbaar @ R140
Trauma bande impliseer lojaliteit en gebondenheid aan ‘n destruktiewe persoon. Iemand raak soms betrokke in ‘n destruktiewe verhouding waar sy emosioneel en fisies afgetakel en misbruik word. Almal rondom haar sien al die rooi ligte en nogtans keer sy telkens weer terug na die viktimiseerder. Waarom? Navorsing toon aan dat daar ‘n traumaband kan wees wat haar as’t ware ‘vasbind’ aan die viktimiseerder.
Volgens Patrick Carnes, in sy boek, Betrayal Bonds, is daar ‘n aantal kenmerke wat daarop sou kon dui dat ‘n persoon betrokke is in ‘n ongesonde verbintenis met ‘n betekenisvolle ander persoon:
Daar is ‘n konstante patroon van gebrekkige prestasie by die ander persoon en nogtans gaan jy voort om teenoorgestelde beloftes te glo.
Ander blyk ontsteld te wees ten opsigte van wat met jou gebeur het terwyl jyself klaarblyklik nie ontsteld is nie.
Jy voel vasgevang aangesien die ander persoon voortgaan met destruktiewe aksies terwyl jy van mening is dat jy niks daaraan kan doen nie.
Jy probeer baie hard om die ander persoon te verander om minder destruktief te wees en om hul verslawing te termineer of nie meer ‘n misbruiker (abuser) te wees nie.
Jy is voortdurend betrokke in kompeterende en aftakelende gevegte met die ander persoon wat deur niemand gewen word nie.
Dit blyk dat jy nie in staat is om jouself los te maak vanaf ‘n sekere persoon nie, selfs al kan jy hom/haar nie vertrou nie en selfs al hou jy nie eens van hom/haar nie.
Wanneer jy wel sou probeer om hierdie persoon te verlaat dan kom jy agter dat jy hom/haar mis tot op ‘n punt waar die drang na daardie persoon so intens raak dat dit vir jou voel asof dit jou gaan verswelg.
Hierdie is ‘n uiters aktuele saak binne sekere verhoudings, sekere huwelike en selfs binne sekere kerklike families. In hierdie kursus word enersyds gefokus op tipiese kenmerke van hierdie probleem, en andersyds op algemene praktiese en pastorale riglyne ter begeleiding van slagoffers.
42. Traumabande (Index)
6 x CDs @ R200
Hierdie kursus handel oor al die slaggate en uitdagings van saamgestelde gesinne waar ouers in ‘n tweede of derde huwelik betrokke is met heel dikwels gesamentlike kinders, maar soms ook kinders uit vorige huwelike. Aspekte waarop in besonder gefokus word vanuit ‘n Pastorale hoek is die volgende:
God bied toerusting en rigting vir hierdie reis
Pas jou verwagtinge aan
Jou huwelik moet ‘n top prioriteit wees
Ouers moet ‘n span vorm
Die onderskeie rolle van ouer en stiefouer
Unieke uitdagings aan ouers
Tipiese slaggate vir saamgestelde gesinne
Pastorale riglyne word vervleg deur elk van bogenoemde onderwerpe.
Saamgestelde gesinne - Index
Hierdie is die eerste deel van twee bundels waarin al die bylaes vervat is van die 50x temas wat reeds in bundels uitgewerk is die afgelope aantal jare. Dit impliseer ‘n groot aantal vraelyste, riglyne en hulpmiddels rondom verskeie temas in die Pastoraat. Op hierdie wyse is dit maklik om die hand vinnig gelê te kry op ‘n spesifieke hulpmiddel wat ter sake mag wees. Die temas wat in hierdie eerste deel aan die orde is, is die volgende:
Die Digitale Impak op Kinders en Jongmense
Dissosiasie, Fragmentasie en die "Inner Child"
Emosioneel Verwonde Jongmense - Dele 1 en 2
Genesing van Emosionele Pyn - Dele 1 en 2
Jan Frank se Tien Stap Genesingsmodel
Hierdie is die tweede deel van twee bundels waarin al die bylaes vervat is van die 50x temas wat reeds in bundels uitgewerk is die afgelope aantal jare. Dit impliseer ‘n groot aantal vraelyste, riglyne en hulpmiddels rondom verskeie temas in die Pastoraat. Op hierdie wyse is dit maklik om die hand vinnig gelê te kry op ‘n spesifieke hulpmiddel wat ter sake mag wees.
VRAELYSTE EN MEETINSTRUMENTE – 2 - INDEKS
EMOSIONELE VERWONDING EN IDENTITEIT
My identiteit hou ten nouste verband met my persoonlike verhaal wat alreeds in die moederskoot begin het. Op 3-jarige ouderdom is 50% van die persoonlikheid reeds gevestig en op 6-jarige ouderdom reeds 85%. Dit wat met hierdie kind gedurende daardie eerste aantal jare gebeur het is dus van kardinale belang. Faktore wat deurslaggewend is ten opsigte van die vestiging van ‘n gesonde identiteit en selfbeeld is byvoorbeeld konsekwente en regverdige optredes deur ouers, liefde, erkenning, waardering, sekuriteit en versorging. Indien hierdie heel basiese faktore deurgaans aanwesig was dan is hierdie kind se ‘emosionele tenks’ gevul en bevorder dit ook sy/haar geestelike identiteit in Christus. Waar hierdie faktore egter ontbreek, lei dit tot ‘n afgetakelde eiewaarde en heel dikwels ‘n identiteitskrisis. Nadat bovermelde faktore in diepte bespreek is word daar ten slotte in hierdie bundel gefokus op ‘n model vir die begeleiding van persone tot heling in Christus en ook tot ‘n ontdekking van hul identiteit in Hom.
EMOSIONELE VERWONDING EN IDENTITEIT - INDEKS
140,00 ZAR elk Die digitale impak op kinders en jongmense
Die ontwikkeling van die Internet en die positiewe bydrae wat dit kan lewer op verskillende terreine is fenomenaal – tog is die moontlike negatiewe invloed ook oorweldigend. Dit kan olie op die vuur wees van reeds bestaande verslawings of verkeerde lewenstyl keuses en sodoende ontwikkel tot ‘n vernietigende invloed met dieselfde krag as ‘n Tsunami.
Die fokus van hierdie kursus is op ontwikkelings rondom die sogenaamde ‘digital invasion’ die afgelope aantal jare asook die geweldige impak op die denke en algemene benadering van talle kinders en jongmense. Daar word onder andere ook gelet op die twee duidelik onderskeibare groepe, naamlik digitale inboorlinge vs digitale immigrante (digital natives vs immigrants) ‘n Aantal probleem areas en slaggate word uitgewys, tesame met verskeie praktiese en pastorale riglyne.
DIGITALE IMPAK - INHOUDSOPGAWE
DIE IMPAK VAN BOELIE OP KINDERS EN JONGMENSE
140,00 ZAR elk Die impak van boelie op kinders en jongmense
Die probleem rondom boelie het die afgelope aantal jare al meer aktueel geraak in ons skole. Namate die Internet al meer prominent begin raak het, het daar ook ‘n al groter skuif begin plaasvind vanaf fisiese boelie na kuberboelie toe. Navorsing toon aan dat 88% van tieners wat gebruik maak van sosiale media by geleentheid waargeneem het hoedat daar soms wreed en gemeen gereageer word via sosiale netwerke. 15% het aangedui dat hulle persoonlik kuberboelie ervaar het gedurende die voorafgaande 12 maande. 32% van die leerders het aangedui dat hulle by geleentheid onderweg skool toe of by die skool deur ‘n ander leerder geslaan is. In die literatuur is daar ook verskeie voorbeelde van kinders wat reeds hul eie lewens geneem het as gevolg van treitering en boelie, hetsy fisies of via die Internet.
Teen hierdie agtergrond word daar in hierdie kursus gefokus op aspekte soos die volgende:
Aktualiteit binne SA – statistieke en omvang
Motiewe en aanleidende redes tot boelie
Kenmerke van die tipiese teiken
Kenmerke van die tipiese boelie
Indien jou kind die boelie is
Praktiese riglyne – voorgestelde model vir elke skool
HOE LEER EK MY KIND OM TRAUMA TE HANTEER
140,00 ZAR elk Hoe leer ek my kind om trauma te hanteer - 4 x CD's
Daniel Siegel en Tina Payne Bryson toon in hul boek, The yes brain child, treffend aan hoedat ‘n kind gehelp kan word om ja te sê vir die wêreld. Die riglyne is daarop gerig om hulle aan te moedig om hul denke oop te stel vir nuwe uitdagings en nuwe geleenthede en ook te besef oor watter potensiaal hulle reeds beskik - dit gaan daaroor om aan hulle ‘n Ja-Brein te gee. Hierteenoor veroorsaak ‘n Nee-Brein dat die kind in reaksie is teenoor ander en dit maak dit bykans onmoontlik om te luister, te fokus en goeie besluite te neem. Wanneer ouers en opvoeders help om ‘n Ja-Brein by kinders te vestig, impliseer dit tegelykertyd ook die vestiging van emosionele intelligensie asook vaardighede om krisisse en trauma in die toekoms te kan hanteer. In hierdie kursus let ons enersyds op die belangrikste riglyne vanuit Siegel en Payne Bryson se boek, en andersyds ook in watter mate dit ooreenstem met soortgelyke beginsels wat eeue gelede reeds in die Woord vasgelê is.
Dept Praktiese Teologie - Fakulteit Teologie
Akademiese Artikels - afr